4.  การวิจัยและพัฒนา

  คุณภาพที่จับต้องได้

  บริษัท ปูนซีเมนต์นครหลวง จำกัด (มหาชน) ไม่เคยละเลยการพัฒนาคุณภาพสินค้าและบริการ
  มีการ ทำวิจัยอย่างต่อเนื่องเพื่อก่อนให้เกิดสินค้าและบริการใหม่ๆ หรือเพิ่มคุณค่าให้กับสินค้าเดิม
  เพื่อเป็นคำตอบที่สมบูรณ์ต่อปัญหาของลูกค้า
  เพื่อให้สามารถใช้ผลิตภัณฑ์ได้อย่างถูกต้องตามความต้องการ
  และเพื่อเพิ่มความสะดวกสบายให้กับลูกค้ารถปฏิบัติการเคลื่อนที่ (Mobile Lab)
  ได้ถูกนำมาให้บริการในด้านต่างๆทั้งที่เป็นมาตรฐานและเฉพาะกิจที่หน่วยงานของลูกค้า
  เพื่อตอบสนองความต้องการเฉพาะอย่าง สิ่งนี้ทำให้ลูกค้าเข้าถึงบริการของเรามากขึ้น
  และถือเป็นความสำเร็จอีกก้าวหนึ่งของบริษัทในฐานะผู้ให้บริการ

  อินทรีคอนกรีต คืออีกหนึ่งในความภูมิใจในด้านสินค้าและบริการของบริษัท
  ลูกค้าสามารถมั่นใจได้ว่ากระบวนการผลิตที่นำสมัยและใช้เทคโนโลยีควบคุมคุณภาพ
  (Technology Quality Control) ที่ได้มาตรฐานของบริษัท
  จะทำให้ลูกค้าได้รับสินค้าที่มีคุณภาพดีเท่าเทียมกัน ไม่ว่าจะผลิตที่หน่วยผลิตใด
  บริการโลจิสติกส์ที่ดีเยี่ยม ทำให้ลูกค้ามั่นใจได้ว่าจะได้รับสินค้าในคุณภาพ เวลา
  และสถานที่ที่ถูกต้อง นอกจากนี้ เพื่อเพิ่มความเชื่อมั่นในด้านคุณภาพ
  บริษัทจะมอบหมายพนักงานที่ได้รับการฝึกอบรมให้เป็นมืออาชีพจากหน่วยบริการลูกค้า
  คอยให้การตรวจสอบโรงงานของลูกค้า เพื่อให้มีประสิทธิภาพที่ดี
  การผสานกันอย่างเหมาะเจาะระหว่างกระบวนการผลิตที่นำสมัยและใช้เทคโนโลยีควบคุมคุณภาพ
  (Technology Quality Control) ที่แม่นยำ ปราศจากปัญหา
  ทีมงานบริการที่สามารถให้บริการเฉพาะอย่างและมีความกระตือรือร้นที่จะตอบสนองต่อความต้องการของลูกค้า
  ทำให้ผลิตภัณฑ์ของบริษัทเป็นตราเดียวที่ลูกค้าสามารถไว้วางใจได้

  อินทรีคอนกรีตเฟรนไชส์ (INSEE Concrete Franchise)
  เป็นอีกก้าวหนึ่งในการปฏิบัติต่อลูกค้าแบบหุ้นส่วนคนสำคัญ
  ลูกค้าที่เข้าร่วมโครงการจะได้รับสิทธิพิเศษมากมายเฉกเช่นเป็นหุ้นส่วนของบริษัท
  กิจการของลูกค้าจะได้รับการดูแลเสมือนหนึ่งเป็นกิจการของบริษัทเอง

  เมื่อพูดถึงคุณภาพ คำว่า “ดีเลิศ” อาจจะฟังเป็นคำโอ้อวดเกินจริง หรือจับต้องไม่ได้
  แต่ที่ปูนซีเมนต์นครหลวงสามารถกล่าวได้อย่างภาคภูมิใจว่า
  ด้วยความสามารถของบุคลากรและศักยภาพของปัจจัยอื่นๆ ที่เกี่ยวข้อง
  คุณภาพของสินค้าและบริการของบริษัทจะไม่เป็นที่สองรองจากใคร

  จาก “การพัฒนาที่ยั่งยืน” สู่ “การตลาดสีเขียว”
  การพัฒนาที่ยั่งยืนคือหนี่งในหลักการของการดำเนินงานของบริษัทโดยรวม
  ในขณะที่การตลาดสีเขียวคือหนึ่งในหลักการของการทำการตลาดของบริษัทที่พยายามตอบสนองทุกความต้องการของลูกค้าโดยไม่ละเลยสิ่งแวดล้อม
  ความใส่ใจ ในสิ่งแวดล้อมได้ถูกหล่อหลอมเข้าไปในทุกกิจกรรมทางการตลาด
  กระบวนการผลิตของบริษัทต้องไม่สร้างมลภาวะและมีการพัฒนาอย่างต่อเนื่อง
  เพื่อนำวัสดุที่ให้พลังงานทดแทนมาใช้แทนเชื้อเพลิงปกติเพื่อ
  ลดปริมาณคาร์บอนไดออกไซด์จากกระบวนการผลิตปูนซีเมนต์
  มีการเพิ่มข้อมูลวิธีการใช้ที่ถูกต้องและคำเตือนต่างๆที่บรรจุภัณฑ์ เพื่อทำให้เกิดการ
  ใช้ผลิตภัณฑ์ที่เป็นมิตรต่อสิ่งแวดล้อม

  ปูนซีเมนต์นครหลวงเป็นองค์กรที่มีลูกค้าเป็นศูนย์กลางโดยใช้ทฤษฎี “ห่วงโซ่แห่งคุณค่า (Value
  Chain)” ในการวางแผนกลยุทธ์ทางการตลาดทุกๆกิจกรรมทางการตลาด
  จะต้องเพิ่มคุณค่าให้กับสินค้าหรือบริการ กิจกรรมที่เพิ่มคุณค่าไม่มากพอก็จะถูกยกเลิกไป

  ความเที่ยงธรรมคือนโยบายหลักในการปฏิบัติต่อผู้มีส่วนได้เสียกับบริษัทในยามเศรษฐกิจฝืดเคือง
  บริษัทตระหนักเสมอว่า “ราคา” ที่เราตั้งคือ “ต้นทุน” ของลูกค้า
  ราคาที่เหมาะสมคือคำตอบสุดท้าย ราคานี้คือราคาที่ทำให้ทั้งบริษัทและคู่ค้าอยู่รอดร่วมกัน
  บริษัทเน้นการแข่งขันที่ใสสะอาด และไม่เคยคิดเอาเปรียบลูกค้า
  การเปิดเผยข้อมูลอย่างตรงไปตรงมาคืออีกหนึ่งนโยบายการทำงานของบริษัท
  สาธารณชนสามารถเข้าถึงข้อมูลทางการเงินของบริษัทได้โดยไม่มีเงื่อนไข

  ทุกเรื่องที่เกี่ยวข้องกับลูกค้าคือเรื่องสำคัญ
  บริษัทพยายามตอบสนองทุกความต้องการที่แตกต่างของลูกค้าแต่ละรายเมื่อคิดถึงบริษัท
  ลูกค้าต้องคิดถึงผู้เชี่ยวชาญด้านปูนซีเมนต์ ที่ทันสมัย ที่พร้อมจะให้คำตอบที่ถูกต้องได้อย่างรวดเร็ว

การพัฒนาผลิตภัณฑ์

  ในปีที่ผ่านมา
  วงการธุรกิจวัสดุก่อสร้างได้เกิดการเปลี่ยนแปลงและแข่งขันในด้านการพัฒนาผลิตภัณฑ์ใหม่ๆ
  มากขึ้น อุตสาหกรรมปูนซีเมนต์ได้ผลิตสินค้าเพื่อตอบสนองความต้องการของลูกค้า
  ร่วมกับการให้คำแนะนำในด้านการใช้งานผลิตภัณฑ์
  เพื่อลดปัญหาและสามารถใช้ผลิตภัณฑ์ได้อย่างถูกต้องและเต็มเปี่ยมด้วยคุณภาพ
  กอปรกับการแก้ไขปัญหาที่ลูกค้าพบหรือร้องเรียนเข้ามา

  บริษัทเป็นหนึ่งในผู้นำทางด้านธุรกิจวัสดุก่อสร้าง
  ได้มีนโยบายเพื่อตอบสนองความต้องการของลูกค้าในทุกด้าน นั่นคือ “ได้ดั่งใจ (As I wish)”
  สำหรับงานในด้านคุณภาพของผลิตภัณฑ์

  ทางฝ่ายคุณภาพและพัฒนาผลิตภัณฑ์ได้รับการรับรองห้องปฏิบัติการตามมาตรฐานระบบ ISO 17025
  เป็นรายแรกของประเทศไทย (ในกลุ่มอุตสาหกรรมปูนซีเมนต์) ในปี พ.ศ. 2551 – 2554
  ซึ่งถือเป็นหนึ่งในหลักฐานที่สร้างความเชื่อมั่นให้แก่ลูกค้าของบริษัทฯ
  ว่าได้ใช้สินค้าที่มีคุณภาพและประสิทธิภาพที่ดี มีมาตรฐาน

  ยิ่งไปกว่านั้นทางบริษัทมีทีมสนับสนุนลูกค้าด้านเทคนิค
  ซึ่งได้เริ่มแผนการเชิงรุกขึ้นและดำเนินการอย่างต่อเนื่อง ตามนโยบาย “Customer Solution
  Provider” เพื่อช่วยจัดหาสิ่งที่ลูกค้าต้องการ ร่วมกับการแก้ไขปัญหาหรือข้อสงสัยของลูกค้า
  เพื่อสร้างความมั่นใจในคุณภาพสินค้าของบริษัทที่จัดสรรให้ตรงตามความต้องการและสามารถแก้ไขปัญหาได้อย่างทันท่วงที
  โดยรถปฏิบัติการเคลื่อนที่ (Mobile Lab) จะเป็นผู้ให้บริการลูกค้า
  ซึ่งจะมีเจ้าหน้าที่ที่ได้รับการฝึกฝนเป็นอย่างดี
  ที่อยู่ในหน่วยปฏิบัติการเคลื่อนที่นี้ยังมีความสามารถในการให้คำปรึกษาและความช่วยเหลือทางด้านเทคนิค
  รวมทั้งการตรวจสอบคุณภาพของผลิตภัณฑ์ในเบื้องต้น

  นอกจากนี้ในปีที่ผ่านมา ทางบริษัทฯ ได้ออกผลิตภัณฑ์ตัวใหม่
  เพื่อให้ลูกค้าใช้งานได้อย่างครบถ้วนในสินค้าเดียว ทั้งงานฉาบ-ก่อ-เท นั่นคือ “INSEE POWER
  PLUS” แต่อย่างไรก็ตามทางบริษัทฯ ยังมีโครงการในการพัฒนาผลิตภัณฑ์ใหม่ๆ ในปีหน้า
  เพื่อตอบสนองความต้องการของลูกค้า
  รวมทั้งการพัฒนาผลิตภัณฑ์เพื่อเพิ่มคุณภาพและคุณประโยชน์ในการใช้งานให้ครอบคลุมในทุกงานที่เกี่ยวข้อง